CELEX: 32017D0560
Language: el
Date: 2017-03-21 00:00:00
Title: Απόφαση (EE) 2017/560 του Συμβουλίου, της 21ης Μαρτίου 2017, σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη μεικτή επιτροπή ΕΕ–Μεξικού όσον αφορά τις τροποποιήσεις του παραρτήματος III της απόφασης αριθ. 2/2000 του μεικτού συμβουλίου ΕΚ–Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (ειδικοί κανόνες καταγωγής ανά προϊόν στα χημικά προϊόντα)

25.3.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 80/20
               
            ΑΠΌΦΑΣΗ (EE) 2017/560 ΤΟΥ ΣΥΜΒΟΥΛΊΟΥ
      της 21ης Μαρτίου 2017
      σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη μεικτή επιτροπή ΕΕ–Μεξικού όσον αφορά τις τροποποιήσεις του παραρτήματος III της απόφασης αριθ. 2/2000 του μεικτού συμβουλίου ΕΚ–Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (ειδικοί κανόνες καταγωγής ανά προϊόν στα χημικά προϊόντα)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 9,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:
      
                  (1)
               
               
                  Η κοινή δήλωση V (1) στην απόφαση αριθ. 2/2000 του μεικτού συμβουλίου ΕΚ–Μεξικού (2) που συστάθηκε δυνάμει της συμφωνίας οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997 (3) («η συμφωνία»), προβλέπει ότι η μεικτή επιτροπή ΕΚ–Μεξικού που συστάθηκε δυνάμει της συμφωνίας πρέπει να εξετάσει την ανάγκη παράτασης πέραν της 30ής Ιουνίου 2003 της εφαρμογής των κανόνων καταγωγής που ορίζονται στις σημειώσεις 2 και 3 του προσαρτήματος IΙα) του παραρτήματος III της απόφασης 2/2000 («σημειώσεις 2 και 3»). Η εν λόγω εξέταση αφορά τους ειδικούς κανόνες ανά προϊόν του προσαρτήματος II στο παράρτημα III της απόφασης αριθ. 2/2000 για ορισμένα χημικά προϊόντα που υπάγονται στις κλάσεις 2914 και 2915 του Εναρμονισμένου Συστήματος.
               
            
                  (2)
               
               
                  Στις 17 Σεπτεμβρίου 2010 η μεικτή επιτροπή ΕΕ–Μεξικού εξέδωσε την απόφαση αριθ. 1/2010 (4) παρατείνοντας την εφαρμογή των κανόνων καταγωγής που καθορίζονται στις σημειώσεις 2 και 3 για τρίτη φορά. Η απόφαση αριθ. 1/2010 εφαρμόστηκε έως τις 30 Ιουνίου 2014.
               
            
                  (3)
               
               
                  Είναι σκόπιμο να παραταθεί η εφαρμογή των κανόνων καταγωγής που καθορίστηκαν στις σημειώσεις 2 και 3 σε προσωρινή βάση με ισχύ από την 1η Ιουλίου 2014 έως τις 31 Δεκεμβρίου 2019, σύμφωνα με τις αρχές της επικαιροποίησης της συμφωνίας για την εξασφάλιση της συνέχειας με μελλοντικούς ειδικούς κανόνες ανά προϊόν.
               
            
                  (4)
               
               
                  Επειδή η παράταση εφαρμογής των κανόνων καταγωγής που καθορίστηκαν στις σημειώσεις 2 και 3 έληξε στις 30 Ιουνίου 2014, είναι σκόπιμο η νέα παράταση να εφαρμοστεί αναδρομικά από την 1η Ιουλίου 2014, ώστε να αποφευχθεί τυχόν διαταραχή των υφιστάμενων οικονομικών συνθηκών.
               
            
                  (5)
               
               
                  Το προσάρτημα II του παραρτήματος III της απόφασης αριθ. 2/2000 θα πρέπει συνεπώς να τροποποιηθεί για να επεκταθεί η εφαρμογή των κανόνων καταγωγής που καθορίζονται στις σημειώσεις 2 και 3 σε προσωρινή βάση με ισχύ από την 1η Ιουλίου 2014 έως τις 31 Δεκεμβρίου 2019.
               
            
                  (6)
               
               
                  Για να καταστεί δυνατή η αναδρομική εφαρμογή, η προθεσμία προσκόμισης απόδειξης καταγωγής υπό μορφή πιστοποιητικού κυκλοφορίας εμπορευμάτων EUR.1 ή δήλωσης τιμολογίου θα πρέπει να παραταθεί από δύο σε τρία έτη για τα σχετικά χημικά προϊόντα που εισήχθησαν στην Ένωση το διάστημα από την 1η Ιουλίου 2014 έως τις 30 Ιουνίου 2015.
               
            
                  (7)
               
               
                  Συνεπώς το προσάρτημα V του παραρτήματος III της απόφασης αριθ. 2/2000 θα πρέπει να αντικατασταθεί.
               
            
                  (8)
               
               
                  Η θέση της Ένωσης στο πλαίσιο της μεικτής επιτροπής ΕΕ–Μεξικού θα πρέπει συνεπώς να βασίζεται στο συνημμένο σχέδιο απόφασης,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      1.   Η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής ΕΕ–Μεξικού σχετικά με τις τροποποιήσεις του παραρτήματος III της απόφασης αριθ. 2/2000 του μεικτού συμβουλίου ΕΚ–Μεξικού βασίζεται στο σχέδιο απόφασης της μεικτής επιτροπής ΕΕ–Μεξικού που επισυνάπτεται στην παρούσα απόφαση.
      2.   Οι εκπρόσωποι της Ένωσης στη μεικτή επιτροπή ΕΕ–Μεξικού μπορούν να συμφωνήσουν ήσσονος σημασίας τροποποιήσεις του σχεδίου απόφασης της μεικτής επιτροπής ΕΕ–Μεξικού που αναφέρονται στην παράγραφο 1 χωρίς περαιτέρω απόφαση του Συμβουλίου.
      Άρθρο 2
      Η απόφαση της μεικτής επιτροπής ΕΕ–Μεξικού όσον αφορά τις τροποποιήσεις του παραρτήματος III της απόφασης αριθ. 2/2000 του μεικτού συμβουλίου ΕΚ–Μεξικού δημοσιεύεται στην Επίσημη Εφημερίδα της Ευρωπαϊκής Ένωσης.
      
         Βρυξέλλες, 21 Μαρτίου 2017.
         
            
               Για το Συμβούλιο
            
            
               Ο Πρόεδρος
            
            E. SCICLUNA
         
      
      
         (1)  ΕΕ L 245 της 29.9.2000, σ. 1167.
      
         (2)  Απόφαση αριθ. 2/2000 του Μεικτού Συμβουλίου ΕΚ–Μεξικού της 23ης Μαρτίου 2000 (ΕΕ L 157 της 30.6.2000, σ. 10).
      
         (3)  ΕΕ L 276 της 28.10.2000, σ. 45.
      
         (4)  Απόφαση αριθ. 1/2010 της Μεικτής Επιτροπής ΕΕ–Μεξικού, της 17ης Σεπτεμβρίου 2010, όσον αφορά το παράρτημα III της απόφασης αριθ. 2/2000 του Μεικτού Συμβουλίου ΕΕ–Μεξικού σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (ΕΕ L 277 της 21.10.2010, σ. 30).
      
         ΣΧΕΔΙΟ
         ΑΠΟΦΑΣΗ αριθ. 1/2017 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΜΕΞΙΚΟΥ
         της …
         όσον αφορά τις τροποποιήσεις του παραρτήματος III της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά όσον αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (ειδικοί κανόνες καταγωγής ανά προϊόν στα χημικά προϊόντα)
         Η ΜΕΙΚΤΗ ΕΠΙΤΡΟΠΗ,
         Έχοντας υπόψη την απόφαση αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000 (1) και το παράρτημά της ΙΙΙ, και ιδίως το άρθρο 38 του παραρτήματος III,
         Εκτιμώντας τα ακόλουθα:
         
                     (1)
                  
                  
                     Το παράρτημα III της απόφασης αριθ. 2/2000 («παράρτημα III») ορίζει τους κανόνες καταγωγής για τα καταγόμενα προϊόντα από την επικράτεια των μερών της συμφωνίας οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997 (2) («η συμφωνία»).
                  
               
                     (2)
                  
                  
                     Οι ειδικοί κανόνες καταγωγής ανά προϊόν που θεσπίζονται στο προσάρτημα II του παραρτήματος III για τα προϊόντα που υπάγονται στις κλάσεις 2914 και 2915 του Εναρμονισμένου Συστήματος θα πρέπει να τροποποιηθούν ώστε να καταστεί δυνατή η προσωρινή εφαρμογή από την 1η Ιουλίου 2014 έως τις 31 Δεκεμβρίου 2019 των ειδικών κανόνων καταγωγής ανά προϊόν που καθορίζονται στις σημειώσεις 2 και 3 του προσαρτήματος IΙα) του παραρτήματος III και να επικαιροποιηθούν ώστε να καταστεί δυνατή η εφαρμογή επικαιροποιημένων ειδικών κανόνων καταγωγής ανά προϊόν σύμφωνα με πρόσφατες εμπορικές συμφωνίες. Είναι σκόπιμο να εφαρμοστεί νέα παράταση αναδρομικά από την 1η Ιουλίου 2014, ώστε να αποφευχθεί τυχόν διαταραχή των υφιστάμενων οικονομικών συνθηκών.
                  
               
                     (3)
                  
                  
                     Το προσάρτημα V του παραρτήματος III ορίζει την προθεσμία έως την οποία κάθε συμβαλλόμενο μέρος πρέπει να κάνει δεκτά τα πιστοποιητικά κυκλοφορίας EUR.1 που εκδόθηκαν αναδρομικά, όπως προβλέπεται στο άρθρο 17 παράγραφος 3 του παραρτήματος III, ή ο εξαγωγέας να υποβάλει δήλωση τιμολογίου στις τελωνειακές αρχές του συμβαλλόμενου μέρους εισαγωγής μετά την εξαγωγή των προϊόντων, όπως προβλέπεται στο άρθρο 20 παράγραφος 6 του παραρτήματος III.
                  
               
                     (4)
                  
                  
                     Για προϊόντα που εμπίπτουν στις κλάσεις 2914 και 2915 του Εναρμονισμένου Συστήματος και εισήχθησαν στην ΕΕ το διάστημα από την 1η Ιουλίου 2014 έως τις 30 Ιουνίου 2015, η προθεσμία υποβολής θα πρέπει να παραταθεί κατά τρία έτη, προκειμένου να ληφθούν υπόψη οι αναδρομικές τροποποιήσεις των ειδικών κανόνων καταγωγής ανά προϊόν όσον αφορά τα εν λόγω προϊόντα.
                  
               
                     (5)
                  
                  
                     Ο τίτλος του προσαρτήματος V του παραρτήματος III θα πρέπει να τροποποιηθεί προκειμένου να ευθυγραμμιστεί με την τροποποιημένη προθεσμία αποδοχής των πιστοποιητικών κυκλοφορίας EUR.1 και να ευθυγραμμιστεί με το άρθρο 17 παράγραφος 3 και το άρθρο 20 παράγραφος 6 του παραρτήματος III.
                  
               
                     (6)
                  
                  
                     Συνεπώς, το παράρτημα III θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         1.   Το προσάρτημα II του παραρτήματος III της απόφασης αριθ. 2/2000 τροποποιείται σύμφωνα με τις διατάξεις του παραρτήματος I της παρούσας απόφασης.
         2.   Το προσάρτημα V του παραρτήματος III της απόφασης αριθ. 2/2000 τροποποιείται σύμφωνα με τις διατάξεις του παραρτήματος II της παρούσας απόφασης.
         Άρθρο 2
         Η παρούσα απόφαση αρχίζει να ισχύει την 45η ημέρα μετά την ημερομηνία έκδοσής της.
         Εφαρμόζεται με ισχύ από την 1η Ιουλίου 2014.
         
            Έγινε στ …,
            
               
                  Για την Μεικτή Επιτροπή
               
            
         
         
            (1)  ΕΕ L 157 της 30.6.2000, σ. 10.
         
            (2)  ΕΕ L 276 της 28.10.2000, σ. 45.
      
      
         ΠΑΡΑΡΤΗΜΑ I
         Το προσάρτημα II του παραρτήματος III της απόφασης αριθ. 2/2000 τροποποιείται ως εξής:
         
                     1)
                  
                  
                     προστίθεται η ακόλουθη καταχώριση:
                     
                                 «Κλάση ΕΣ
                              
                              
                                 Περιγραφή προϊόντος
                              
                              
                                 Επεξεργασία ή κατεργασία που διεξήχθη σε μη καταγόμενες ύλες, η οποία προσδίδει τον χαρακτήρα καταγόμενου προϊόντος
                              
                           
                                 (1)
                              
                              
                                 (2)
                              
                              
                                 (3) ή (4)
                              
                           
                                 ex 2914  (*1)
                                 
                              
                              
                                 
                                             —
                                          
                                          
                                             Διακετονοαλκοόλη
                                          
                                       
                                             —
                                          
                                          
                                             Μεθυλοϊσοβουτυλοκετόνη
                                          
                                       
                                             —
                                          
                                          
                                             Οξείδιο του μεσιτυλενίου
                                          
                                       
                              
                                 Παρασκευή από ακετόνη
                              
                              
                                 Παρασκευή κατά την οποία πραγματοποιείται χημική αντίδραση (*2)
                                 
                              
                           
               
                     2)
                  
                  
                     η καταχώριση στην κλάση 2915 του ΕΣ αντικαθίσταται από το ακόλουθο κείμενο:
                     
                                 «Κλάση ΕΣ
                              
                              
                                 Περιγραφή προϊόντος
                              
                              
                                 Επεξεργασία ή κατεργασία που διεξήχθη σε μη καταγόμενες ύλες, η οποία προσδίδει τον χαρακτήρα καταγόμενου προϊόντος
                              
                           
                                 (1)
                              
                              
                                 (2)
                              
                              
                                 (3) ή (4)
                              
                           
                                 2915  (*3)
                                 
                              
                              
                                 Οξέα μονοκαρβοξυλικά άκυκλα κορεσμένα και οι ανυδρίτες, τα αλογονίδια, τα υπεροξείδια και τα υπεροξέα τους· τα αλογονωμένα, σουλφονωμένα, νιτρωμένα ή νιτροδωμένα παράγωγά τους:
                              
                              
                                 Παρασκευή από ύλες οποιασδήποτε κλάσης. Ωστόσο, η αξία όλων των χρησιμοποιούμενων υλών των κλάσεων 2915  και 2916  δεν πρέπει να υπερβαίνει το 20 % της εργοστασιακής τιμής του προϊόντος
                              
                              
                                 Παρασκευή κατά την οποία η αξία όλων των χρησιμοποιούμενων υλών δεν υπερβαίνει το 40 % της εργοστασιακής τιμής του προϊόντος
                              
                           
                                 
                                             —
                                          
                                          
                                             Οξικός ανυδρίτης, οξικός αιθυλεστέρας και οξικός n-βουτυλεστέρας, οξικό βινύλιο, οξικός ισοπροπυλεστέρας και οξικός μεθυλαμυλεστέρας, μονο-, δι- ή τριχλωροοξικά οξέα, τα άλατα και οι εστέρες τους
                                          
                                       
                              
                                 Παρασκευή από ύλες οποιασδήποτε κλάσης. Ωστόσο, η αξία όλων των χρησιμοποιούμενων υλών της κλάσης 2916  δεν πρέπει να υπερβαίνει το 20 % της εργοστασιακής τιμής του προϊόντος
                              
                              
                                 Παρασκευή κατά την οποία πραγματοποιείται χημική αντίδραση (*4)
                                 
                              
                           
               
            (*1)  Εφαρμόζεται από την 1η Ιουλίου 2014 έως τις 31 Δεκεμβρίου 2019.
         
            (*2)  Η «χημική αντίδραση» είναι μια διεργασία (περιλαμβανομένης της βιοχημικής) η οποία παράγει ένα μόριο με νέα δομή, διασπώντας τους ενδομοριακούς δεσμούς και σχηματίζοντας νέους ενδομοριακούς δεσμούς ή μεταβάλλοντας τη χωρική διάταξη των ατόμων μέσα στο μόριο.
         Οι ακόλουθες μέθοδοι δεν πρέπει να λαμβάνονται υπόψη για λόγους καταγωγής:
         
                     α)
                  
                  
                     η διάλυση στο νερό ή σε άλλα διαλυτικά·
                  
               
                     β)
                  
                  
                     η απομάκρυνση διαλυτών, συμπεριλαμβανομένου του διαλυτικού νερού· ή
                  
               
                     γ)
                  
                  
                     η προσθήκη ή η απομάκρυνση του νερού κρυστάλλωσης.».
                  
               
            (*3)  Εφαρμόζεται από την 1η Ιουλίου 2014 έως τις 31 Δεκεμβρίου 2019.
         
            (*4)  Η «χημική αντίδραση» είναι μια διεργασία (περιλαμβανομένης της βιοχημικής) η οποία παράγει ένα μόριο με νέα δομή, διασπώντας τους ενδομοριακούς δεσμούς και σχηματίζοντας νέους ενδομοριακούς δεσμούς ή μεταβάλλοντας τη χωρική διάταξη των ατόμων μέσα στο μόριο.
         Οι ακόλουθες μέθοδοι δεν πρέπει να λαμβάνονται υπόψη για λόγους καταγωγής:
         
                     α)
                  
                  
                     η διάλυση στο νερό ή σε άλλα διαλυτικά·
                  
               
                     β)
                  
                  
                     η απομάκρυνση διαλυτών, συμπεριλαμβανομένου του διαλυτικού νερού· ή
                  
               
                     γ)
                  
                  
                     η προσθήκη ή η απομάκρυνση του νερού κρυστάλλωσης.».
                  
               
      
         ΠΑΡΑΡΤΗΜΑ II
         Το προσάρτημα V του παραρτήματος III της απόφασης αριθ. 2/2000 τροποποιείται ως εξής:
         «
               Προσάρτημα V
               ΠΡΟΘΕΣΜΙΑ ΑΠΟΔΟΧΗΣ ΑΠΟ ΤΗΝ ΤΕΛΩΝΕΙΑΚΗ ΑΡΧΗ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ ΕΜΠΟΡΕΥΜΑΤΩΝ EUR.1 ΕΚΔΟΘΕΝΤΟΣ ΑΝΑΔΡΟΜΙΚΑ ΣΥΜΦΩΝΑ ΜΕ ΤΟ ΑΡΘΡΟ 17 ΠΑΡΑΓΡΑΦΟΣ 3 ΤΟΥ ΠΑΡΑΡΤΗΜΑΤΟΣ III ΚΑΙ ΥΠΟΒΟΛΗΣ ΔΗΛΩΣΗΣ ΤΙΜΟΛΟΓΙΟΥ ΣΥΜΦΩΝΑ ΜΕ ΤΟ ΑΡΘΡΟ 20 ΠΑΡΑΓΡΑΦΟΣ 6 ΤΟΥ ΠΑΡΑΡΤΗΜΑΤΟΣ III
               
                        
                           1.
                        
                        
                           Για τις εισαγωγές στην Ευρωπαϊκή Ένωση: Η προθεσμία είναι δύο έτη από την ημερομηνία εισαγωγής των προϊόντων τα οποία αφορά το πιστοποιητικό κυκλοφορίας EUR.1. Για τα προϊόντα που υπάγονται στις κλάσεις ex 2914 και 2915 του ΕΣ, όπως αναφέρονται στο προσάρτημα II, τα οποία εισήχθησαν στην Ευρωπαϊκή Ένωση από την 1η Ιουλίου 2014 έως τις 30 Ιουνίου 2015, η προθεσμία είναι τρία έτη από την ημερομηνία εισαγωγής των προϊόντων τα οποία αφορά το πιστοποιητικό κυκλοφορίας EUR.1.
                        
                     
                        
                           2.
                        
                        
                           Για τις εισαγωγές στο Μεξικό: Η προθεσμία είναι ένα έτος από την ημερομηνία εισαγωγής των προϊόντων τα οποία αφορά το πιστοποιητικό κυκλοφορίας EUR.1.
                        
                     ».